cyanic-selkie/wikianc huggingface dataset:
దోచేవారెవరురా
కథ
సిద్ధు (ప్రణవ్ చంద్ర) జీవనోపాధి కోసం సిద్దు (మాస్టర్ చక్రి)తో కలిసి దొంగతనం చేస్తుంతాడు. లక్కీ (మాళవిక) ఒక కంపెనీలో పనిచేస్తుంటుంది. అతని బాస్ ఆమెను హరాస్ చేస్తుంటాడు. ఒక రోజు ఆమె స్నానం చేస్తుండగా వీడియో తీయించి బ్లాక్ మెయిల్ చేస్తాడు. ఆ వీడియో ఉన్న ఫోన్ ని దొంగతనం చేసి తెమ్మని సిద్ధుని అడుగుతుంది. సిద్ధు అంతా ప్లాన్ ప్రకారమే చేస్తాడు, కానీ ఆ బాస్ అదే రాత్రి తన ఇంటిలో హత్యకు గురౌతాడు. ఇంతకీ ఆ హత్య ఎవరు చేసారు అనేదే మిగతా సినిమా కథ.
మూలాలు
వర్గం:2023 తెలుగు సినిమాలు
నాగరికత
నాగరికత అనేది మానవులచే ఆవిర్భావం చెంది, పట్టణాభివృద్ధి, సామాజిక వర్గీకరణ, సామూహిక నడవడిక, కట్టుబాట్లు, సమాచార మార్పిడి (భాష, వ్రాత), ఇతర సాంకేతిక పురోగతులచే రూపొందబడిన ఒక క్లిష్ట సమాజము. నాగరికత ఎదుగుతున్నకొద్దీ వివిధ ఆర్థిక, సామాజిక, రాజకీయ వ్యవస్థలలో ఎడబాట్లు స్పష్టమవుతాయి. కొన్ని ప్రాంతాలు కేంద్రీకరణకు గురై ఆయా చోట్ల జనసాంద్రత పెరుగుతుంది. ఉత్పాదకత, వర్తకము పెరుగుతాయి, ఏదోవొక రకమైన డబ్బు వాడుకలోకి వస్తుంది. వివిధ కళలు సర్వసాధారణం అవుతాయి, వాటిలో నేర్పరితనం పెరుగుతుంది. భాష ఏర్పడుతుంది. క్లిష్టమైన కట్టడాలు స్థాపించబడతాయి. ఆలోచనలు, సిద్ధాంతాలు పెరిగి కట్టుబాట్లు, చట్టాలు ఆచరణలోకి వస్తాయి. వేట, పశుపెంపకం మొదలుకొని సహజ పర్యావరణం మీద పెత్తనం పెరగకలదు. చుట్టుప్రక్కల గల ఆదిమ/మొరట జనులు మీద కూడా ఇది చెలాయింపబడవచ్చు. ప్రాంత విస్తరణ ఆవశ్యకత వచ్చి, యుద్ధాలు కూడా తప్పకపోవచ్చు.
పెద్ద నాగరికతలు మానవ అక్కర్లకు ఆశ్రయం కలిగిస్తాయి. ఇందువలన ఇక్కడకు వలసలు పెరిగి, బహుళ సంస్కృతులు గలవు. దట్టమైన జనసాంద్రతలో వర్గీకరణ జరిగి కులాలు వంటివి ఏర్పడతాయి. పాలన, ప్రభుత్వం, శాసన చట్టాలు అమలులోకి వచ్చి, రాజ్యం లేదా జాతి అవతరణ పరిస్థితికి చేరవచ్చు.
వ్యుత్పత్తి
నాగరికత అనేది ఒక సంస్కృత తత్సమము. నగరాలకు, పట్టణాలకు సంబంధించినది అని అర్థం. పాశ్చాత్త భాషలలో మొదట వాడబడిన civilization/civilisé అనే పదం లాటిన్ పదమైన civilis నుండి ఉద్భవించింది, సివిలిస్ అనగా నాగరికుడు లేదా పౌరుడు.
చరిత్ర
thumb|left|[[:en:Fertile Crescent|సారవంతమైన చంద్రవంక.]]
చరిత్ర-పూర్వం
నాగరికత ఏర్పడటానికి మొట్టమొదటిగా కావాల్సింది కొరతలేని మిక్కిలి ఆహార ఉత్పత్తి. అత్యంత ప్రాచీన వ్యవసాయం 11,000 ఏళ్ళ క్రిందట ప్రాశ్చిమాసియా ప్రాంతమున నైలు నది, టిగ్రిస్ నదుల మధ్య సారవంతమైన చంద్రవంకగా పిలవబడే సాగుభూమిలో గాని; 9000 ఏళ్ల క్రిందట పాపువా న్యూ గినీ వద్ద గాని జరిగిందని గుర్తించారు. ఈ కాలంలో సుమారు 5300 క్రి.పూ. నాడు మెసొపొటేమియా నాగరికతలో సాగునీటి కట్టడాలు జరిగాయి. ఇదే సమయంలో ఉర్, ఉరుక్ వంటి పట్టణాలు వెలుగులోకి వచ్చాయి, అత్యంత తోలి లిపులలో ఒకటైన క్యూనిఫార్మ్ లిపి కూడా ఇప్పుడే ఆవిర్భవించింది. ఈ సుమేరియన్ నాగరికతను భూమిపై నాగరికత వెలసిల్లుటకు, అభివృద్ధి చెందుటకు దోహదపడిన నాగరికతగా అంగీకరిస్తారు.
లక్షణాలు
మార్క్సిస్టు పురాతత్వ శాస్త్రజ్ఞుడు గోర్డాన్ చైల్డ్ అందించిన నాగరికత నిర్వచనం నుండి ఒక నాగరికతకు కలిగే లక్షణాలు ఇవి.
క్రొత్త ప్రపంచం
thumb|[[:en:Caral|కరల్ నోర్టే చికోకు చెందినది. పశ్చిమార్ధగోళంలో అత్యంత ప్రాచీన నాగరికత.]]
క్లాసికల్ నాగరికతలపై ప్రభావం చూపగలిగిన నాగరికతలు
15, 16వ శతాబ్దాలలో ఐరోపా నావికులు అనేక ప్రాంతాలను పరిచయం చేయడము, ఈ ప్రాంతాల మధ్య వర్తక వాణిజ్యాలు సాధారణమవడం, ప్రపంచంలోని దాదాపు అన్ని దేశాలు ఐరోపా సంస్కృతికి చెందిన ప్రభుత్వాలను అనుకరించడం, పరిశ్రమలు, వాణిజ్యం, సంస్కృతి, ఇటు అమెరికానుండి అటు ఆస్ట్రేలీయా వరకు ఐరోపా సంస్కృతి వ్యాపించింది.
బయటి లింకులు
వర్గం:సంస్కృతి వర్గం:సమాజం వర్గం:ప్రాచీన నాగరికతలు
కపిల్ మోహన్
కపిల్ మోహన్ ఒక భారతీయ వ్యవస్థాపకుడు, ఘజియాబాద్ కేంద్రంగా ఉన్న బ్రూవర్, డిస్టిల్లర్ అయిన మోహన్ మీకిన్ ఛైర్మన్, మేనేజింగ్ డైరెక్టర్. అతను విశిష్ట సేవా పతకాన్ని అందుకున్నాడు, భారత సాయుధ దళాల నుండి పదవీ విరమణ చేసే వరకు బ్రిగేడియర్ గా పనిచేశాడు.
డాక్టరల్ డిగ్రీ (పిహెచ్ డి), ట్రేడ్ లింక్స్ ప్రైవేట్ లిమిటెడ్ (1956-1966) మాజీ మేనేజింగ్ డైరెక్టర్ అయిన మోహన్, ఆర్థోస్ బ్రూవరీస్ లిమిటెడ్, మోహన్ రాకీ స్ప్రింగ్ వాటర్ బ్రూవరీస్ లిమిటెడ్, సాగర్ షుగర్స్, అలైడ్ ప్రొడక్ట్స్ లిమిటెడ్, ఆర్.ఆర్.బి. ఎనర్జీ లిమిటెడ్, సోల్క్రోమ్ సిస్టమ్స్ ఇండియా లిమిటెడ్ వంటి ఇతర గ్రూపు కంపెనీలకు డైరెక్టర్ గా కూడా ఉన్నారు. మొహయాల్ వర్గానికి చెందిన జనరల్ మొహయాల్ సభ అనే సంస్థకు కూడా ఆయన పోషకుడు. 2010లో భారత ప్రభుత్వం ఆయనను పద్మశ్రీ తో సత్కరించింది.
వ్యక్తిగత జీవితం
మోహన్ పుష్ప మోహన్ ను వివాహం చేసుకున్నాడు. వివిధ కంపెనీల రోజువారీ పనితీరును తన మేనల్లుళ్ళైన హేమంత్, వినయ్ మోహన్ లకు అప్పగించాడు. అతను 6 జనవరి 2018 న కార్డియాక్ అరెస్ట్ కారణంగా మరణించాడు.
మూలాలు
వర్గం:1929 జననాలు వర్గం:2018 మరణాలు వర్గం:పద్మశ్రీ పురస్కార గ్రహీతలు
గౌరవ్ చోప్రా
గౌరవ్ చోప్రా (జననం 4 ఏప్రిల్ 1979) భారతదేశానికి చెందిన సినిమా, టెలివిజన్ నటుడు. ఆయన ఉత్తరాన్ లో రఘువేంద్ర ప్రతాప్ రాథోడ్ గా,  సద్దా హక్‌ లో  ప్రొఫెసర్ అభయ్ సింగ్ రణావత్‌గా  మంచి గుర్తింపు తెచ్చుకున్నాడు. అతను బిగ్ బాస్ 10లో కంటెస్టెంట్‌గా పాల్గొన్నాడు. చోప్రా సెయింట్ కొలంబస్ స్కూల్‌లో పాఠశాల విద్య పూర్తి చేసి 2000లో నేషనల్ ఇన్‌స్టిట్యూట్ ఆఫ్ ఫ్యాషన్ టెక్నాలజీ నుండి పట్టభద్రుడయ్యాడు
వివాహం
చోప్రా తన చిన్ననాటి స్నేహితురాలు హితీషా చెరండాను 19 ఫిబ్రవరి 2018న వివాహం చేసుకున్నాడు. వారికీ 2020లో అబ్బాయి జన్మించాడు
బయటి లింకులు
వర్గం:జీవిస్తున్న ప్రజలు వర్గం:1967 జననాలు
మహాత్మా గాంధీ రోడ్డు (సికింద్రాబాదు)
మహాత్మా గాంధీ రోడ్డు, హైదరాబాదు, సికింద్రాబాదు జంట నగరాల మధ్య ఉన్న ప్రాంతం. నిరంతరం అత్యంత రద్దీగా ఉండే ఈ ప్రాంతం 2 కి.మీ.ల విస్తీర్ణంలో ఉంది. సికింద్రాబాదులోని షాపింగ్ ప్రాంతాలలో ఇదీ ఒకటి.
ఇక్కడికి సమీపంలో పొగాకు బజార్, పాట్ మార్కెట్ ఉన్నాయి. ప్యారడైజ్ హోటల్, కబ్రా జ్యువెలర్స్, గాంధీ విగ్రహం, చర్మాస్, అస్రానీ హోటల్, ప్యారడైజ్ ఎక్స్ రోడ్డు, కెఎఫ్‌సీ, రాంగోపాల్‌పేట పోలీస్‌ స్టేషన్‌, మలాని భవనం వంటివి ఇక్కడ ముఖ్యమైన ప్రాంతాలు.
సమీప ప్రాంతాలు
ఇక్కడికి సమీపంలో భాస్కర్ రెసిడెన్సీ, కలాసిగుడ, సంధు అపార్ట్మెంట్, సుభాష్ రోడ్, పారడైజ్ సర్కిల్ మొదలైన ప్రాంతాలు ఉన్నాయి.
వాణిజ్య ప్రాంతం
సికింద్రాబాద్‌లోని షాపింగ్ ప్రాంతాలలో ఎంజి రోడ్డు ప్రాంతం ఒకటి. ఇక్కడికి దూరంగా ఉన్న జనరల్ బజార్, క్లాత్ మార్కెటులలో దుకాణు ఉన్నాయి. ఇటీవలికాలంలో ఇక్కడ తిరుపతికి చెందిన హోటల్ భీమాతో సహా ఇతర హోటళ్ళు కూడా వచ్చాయి. ఇక్కడ అనేక ప్రపంచ బ్రాండ్ల వస్తువులు లభిస్తాయి. ఆయా బ్రాండ్లకు చెందిన వారి షోరూమ్‌లు కూడా ఇక్కడ ఉన్నాయి.
ఈ ప్రాంతం నుండి పడమటి వైపు ఒక ఆఫ్‌షూట్ రహదారి ఉంది, ఈ రహదారి గుండా బేగంపేట విమానాశ్రయం కు వెళ్ళవచ్చు. సర్ రోనాల్డ్ రాస్ మలేరియా కు కారణాన్ని కనుగొన్నట్లు చెబుతున్న ప్రదేశం ఈ రహదారి.
రవాణా
thumb|ఎంజీ రోడ్ సర్కిల్ - గాంధీ విగ్రహం|280x280px తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఎంజి రోడ్డు మీదుగా కోఠి, మేడ్చల్, ఎన్జీఓస్ కాలనీ, అఫ్జల్‌గంజ్, సికింద్రాబాద్, మెహదీపట్నం, బాపు ఘాట్ మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలో రాణిగంజ్ బస్ డిపో ఉంది. జేమ్స్ స్ట్రీట్ ప్రాంతంలో ఎంఎంటిఎస్ రైలు స్టేషను ఉంది.
పోలీసు స్టేషన్
గతంలో దీనిని జేమ్స్ స్ట్రీట్ అని పిలిచేవారు. పోలీస్ స్టేషన్‌ కోసం ఉపయోగిస్తున్న భవనం, దేవాన్ బహదూర్ రామ్‌గోపాల్ మలాని చేత నిర్మించబడింది. అతడు ఈ భవనాన్ని పోలీసు శాఖకు విరాళంగా ఇచ్చాడు. 1998, మార్చి 23న అనాటి ఆంధ్రప్రదేశ్ ప్రభుత్వ ఉత్తర్వుల ప్రకారం గడియారం భవనం, పోలీస్ స్టేషన్ భవనాన్ని వారసత్వ భవనాలుగా గుర్తించబడ్డాయి.
మూలాలు
వర్గం:హైదరాబాదులోని ప్రాంతాలు
సాగ్‌బౌలీ
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో సాగ్‌బౌలీ నుండి మెహదీపట్నం, బాపు ఘాట్, లక్డీకపూల్, సికింద్రాబాద్ జంక్షన్, టోలిచౌకి, కోఠి, శంషాబాద్, రాజీవ్ గాంధీ అంతర్జాతీయ విమానాశ్రయం మొదలైన ప్రాంతాలకు బస్సు సౌకర్యం ఉంది.
అనంతపురం లోక్‌సభ నియోజకవర్గం
అనంతపురం లోక్‌సభ నియోజకవర్గం ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2022 ఏప్రిల్ 4 న ప్రధానంగా దీని పరిధితో అనంతపురం జిల్లాను కుదించడమైనది.
చరిత్ర
2007లో చేయబడిన నియోజకవర్గాల పునర్వ్యవస్థీకరణ మూలంగా నియోజకవర్గపు భౌగోళిక స్వరూపంలో మార్పులు వచ్చిననూ సెగ్మెంట్ల సంఖ్యలో మార్పులేదు. గతంలో అనంతపురం లోక్‌సభ నియోజకవర్గంలో ఉన్నరాప్తాడు మండలం, అనంతపురం రూరల్ మండలం కొంతభాగం, ఆత్మకూరు మండలాలు ఇప్పుడు హిందూపూర్ లోక్‌సభ నియోజకవర్గంలో భాగమైనాయి.
నియోజకవర్గం నుంచి గెలుపొందిన అభ్యర్థులు
! లోక్‌సభ ! కాలము ! గెలిచిన అభ్యర్థి ! పార్టీ
|కాల్వ శ్రీనివాసులు
2009 ఎన్నికలు
2009 ఎన్నికలలో కాంగ్రెస్ పార్టీ తరఫున వెంకట రామిరెడ్డి మళ్ళీ పోటీ చేస్తున్నాడు. ప్రజారాజ్యం పార్టీ తరఫున జి.ఎస్.మన్సూర్ పోటీలో ఉన్నాడు.
!సంవత్సరం !అసెంబ్లీ నియోజకవర్గం సంఖ్య !పేరు !నియోజక వర్గం రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
మూలాలు
వర్గం:అనంతపురం
మెహమూద్ (నటుడు)
మెహమూద్ అలీ (1932 సెప్టెంబరు 29 - 2004 జూలై 23) ఒక భారతీయ నటుడు, గాయకుడు, దర్శకుడు. సినీ నిర్మాత కూడా అయిన ఆయన హిందీ చిత్రాలలో హాస్య పాత్రలు పోషించడంలో ప్రసిద్ధి చెందాడు.
నాలుగు దశాబ్దాల తన కెరీర్‌లో 300 పైచిలుకు హిందీ చిత్రాలలో నటించాడు. ఆయన జాతీయ హాస్యనటుడిగా గుర్తింపు పొందాడు. మెహమూద్ ఫిల్మ్‌ఫేర్ అవార్డులకు 25, బెస్ట్ పెర్ఫార్మెన్స్ ఇన్ ఎ కామిక్ రోల్ కి 19 నామినేషన్లు అందుకున్నాడు. ఈ అవార్డులు 1954లో ప్రారంభం కాగా ఉత్తమ హాస్యనటుడి విభాగంలో అవార్డులు 1967లో మొదలయ్యాయి. అంతకు ముందు మెహమూద్ ఉత్తమ సహాయ నటుడికి కూడా 6 నామినేషన్లు అందుకున్నాడు.
జీవితం తొలి దశలో
బొంబాయిలో 1940, 1950లలో చలనచిత్ర రంగానికి చెందిన భారీ స్టార్ అయిన లతీఫున్నీసా, నటుడు ముంతాజ్ అలీ లకు మెహమూద్ అలీ 1932 సెప్టెంబరు 29న జన్మించాడు. అతను ఎనిమిది మంది సంతానంలో రెండవవాడు. ఆయన సోదరి మినూ ముంతాజ్ కూడా బాలీవుడ్ సినిమాల్లో పేరు పొందిన నర్తకి, క్యారెక్టర్ నటి. ఆయన తమ్ముడు అన్వర్ అలీ కూడా నటుడు, అలాగే ఖుద్-దార్, కాష్ వంటి చిత్రాలకు నిర్మాత.
మరణం
2004 జులై 23న అమెరికాలోని పెన్సిల్వేనియా లో మెహమూద్ మరణించాడు. గుండె సంబంధిత జబ్బుల చికిత్స కోసం అక్కడికి వెళ్ళాడు. ముంబైలోని బాంద్రాలోని మెహబూబ్ స్టూడియో లో ఆయన అభిమానులు ఆయనకు నివాళులర్పించారు.
అవార్డులు
1967 - ప్యార్ కియే జా
1970 వారిస్ – రామ్ కుమార్ /తల్లి (ద్విపాత్ర)
1972 పరాస్ - మున్నా సర్కార్
1975 - వర్దాన్
1967 లవ్ ఇన్ టోక్యో – మహేష్
1968 మెహర్బన్
1969 నీల్ కమల్ - గిర్ధర్ గోపాల్ అగర్వాల్
1969 సాధు ఔర్ షైతాన్ – బజరంగ్/రామ్
1970 మేరీ భాభి – శంబు
1971 హంజోలి - శివరామ్
1972 మెయిన్ సుందర్ హూన్ – సుందర్
1973 బొంబాయి నుండి గోవా – ఖన్నా, బస్ కండక్టర్
1974 దో ఫూల్ – పవిత్ర కుమార్ రాయ్ 'పుట్టన్'/మణి
1975 దునియా క మేళా
1975 కున్వారా బాప్ – మహేష్/రిక్షా వాలా
1976 ఖైద్ - బజరంగీ
1977 సబ్సే బడా రూపయ్య – నేకి రామ్
1980 నౌకర్ – దయాళ్
1983 ఖుద్-దార్ - జగ్గన్
కోయంబత్తూరు నగర పాలక సంస్థ
చరిత్ర
కోయంబత్తూరు కార్పొరేషన్ 1866లో ఏర్పాటు చేశారు.మొదటి ఛైర్మన్ గా పారిశ్రామికవేత్త సర్ రాబర్ట్ స్టెయిన్స్ పనిచేసాడు .2011 లో, కోయంబత్తూర్ కార్పొరేషన్ సమీప ప్రాంతాలను విలీనం చేయడం ద్వారా 105 km² ఉన్న విస్తీర్ణం 247 km²కి పెరిగింది.2012 ఉత్తమ కార్పొరేషన్ అవార్డు పొందింది.
భౌగోళికం
కోయంబత్తూరు జిల్లా తమిళనాడు రాష్ట్రం దక్షిణభూభాగంలో ఉంది. ఈ జిల్లాకు కేరళ రాష్ట్రానికి ఆనుకుని ఉంది. ఈ జిల్లా ఉత్తర, పడమర దిశలలో అభయారణ్యాలతో కూడుకున్న పడమటి కనుమల పర్వతశ్రేణుల మధ్య ఉపస్థితమై ఉంది. నగరానికి ఉత్తరదిశలో నీలగిరి బయోస్ఫేర్ రిజర్వ్ ఉంది ఈ జిల్లాగుండా ప్రవహిస్తున్న నొయ్యాల్ నది కోయంబత్తూరు నగరపాలికకు దక్షిణ సరిహద్దును ఏర్పరుస్తుంది. కోయంబత్తూరు నగరం నొయ్యల్ మైదానంలో ఉపస్థితమై ఉన్నందున ఈ ప్రదేశంలో ఉన్న విస్తారమైన చెరువులకు నొయ్యల్ నది జలాలు, వర్షాల నుండి అందుతున్న జలాలతో నిండి ఉన్నాయి. ఇది సముద్రమట్టానికి 101 అడుగుల ఎత్తులో ఉంది.
జనాభా గుణంకాలు
ఈ నగర పాలక సంస్థలో 2011 జనాభా లెక్కలు ప్రకారం జనాభా 1,050,721 ఇందులో 526,163 పురుషులు కాగా 524,558 మహిళలు ఉన్నారు. పురుషుల అక్షరాస్యత 94%, ఉండగా స్త్రీల అక్షరాస్యత 88% అక్షరాస్యులు ఉన్నారు.
పరిపాలన
మధురై కార్పొరేషన్ పరిపాలనా సౌలభ్యం కోసం ఐదు జోన్లుగా విభజించారు.కార్పొరేషన్‌లోని మొత్తం 148 వార్డులు ఉన్నాయి. ఈ 148 మందికికి మేయర్ నేతృత్వం వహిస్తారు.కౌన్సిల్ నెలలో ఒకసారి సమావేశమవుతారు.
మూలాలు
వర్గం:తమిళనాడు నగరపాలక సంస్థలు
పల్లడం సంజీవరావు
పల్లడం సంజీవరావు (1882–1962) తమిళనాడు కు చెందిన భారతీయ వేణుగాన విద్వాంసుడు, కర్ణాటక సంగీతకారుడు.
విశేషాలు
సంజీవరావు 1882లో కొయంబత్తూరు సమీపంలోని పల్లడం అనే గ్రామంలో ఒక తంజావూరు మరాఠీ కుటుంబంలో జన్మించాడు. ఇతడు షట్కాల నరసయ్య, శీర్కాళి నారాయణస్వామి వద్ద సంగీతం నేర్చుకున్నాడు.పన్నెండు సంవత్సరాల వయసు నాటికే ఇతడు సంగీతంలో మెళకువలన్నీ నేర్చుకున్నాడు. ఆ తర్వాత శరభశాస్త్రి వద్ద ఏడు సంవత్సరాలు వేణుగానం నేర్చుకున్నాడు.
మద్రాసు సంగీత అకాడమీ భారత శాస్త్రీయ సంగీతంలో ఇతని సేవలను గుర్తించి 1943లో సంగీత కళానిధి పురస్కారాన్ని ప్రకటించింది. అదే సంవత్సరం ది ఇండియన్ ఫైన్ ఆర్ట్స్ సొసైటీ, చెన్నై నుండి "సంగీత కళాశిఖామణి" పురస్కారాన్ని ఇతడు పొందాడు. 1954వ సంవత్సరంలో కేంద్ర సంగీత నాటక అకాడమీ ఇతనికి అవార్డును ప్రదానం చేసింది. ఇతనికి వేణుగాన శిరోమణిఅనే బిరుదుకూడా లభించింది.
మూలాలు
వర్గం:కర్ణాటక సంగీత విద్వాంసులు వర్గం:వేణుగాన విద్వాంసులు వర్గం:తమిళనాడు వ్యక్తులు వర్గం:సంగీత కళానిధి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు
మాల్ శాసనసభ నియోజకవర్గం
మాల్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం జల్పైగురి జిల్లా, జల్పైగురి లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
విపుల్ రాయ్
విపుల్ రాయ్ భారతదేశానికి చెందిన సినిమా, టెలివిజన్ నటుడు. ఆయన సాబ్ టీవీలో ప్రసారమైన ఎఫ్.ఐ.ఆర్ లో భోలా పండిట్ పాత్రలో నటనకుగాను మంచి గుర్తింపునందుకున్నాడు
వివాహం
రాయ్ తన చిన్ననాటి స్నేహితురాలు మెలిస్ అటిసితో 2019లో నిశ్చితార్థం చేసుకొని,  20 ఫిబ్రవరి 2022న వివాహం చేసుకున్నారు
బయటి లింకులు
వర్గం:హిందీ నటులు వర్గం:జీవిస్తున్న ప్రజలు
రోహిణి (ఉపగ్రహం)
రోహిణి భారత అంతరిక్ష పరిశోధనా సంస్థ (ఇస్రో) ప్రయోగించిన ఉపగ్రహాల శ్రేణి. రోహిణి శ్రేణిలో నాలుగు ఉపగ్రహాలు ఉన్నాయి, వీటన్నిటినీ ఉపగ్రహ ప్రయోగ వాహనం ( SLV ) ద్వారా ప్రయోగించారు. వాటిలో మూడు విజయవంతంగా కక్ష్యలోకి ప్రవేశించాయి. ఈ శ్రేణిలో ప్రధానంగా ప్రయోగాత్మక ఉపగ్రహాలు ఉన్నాయి.
RS-D1
అది 38 kg ప్రయోగాత్మక స్పిన్ స్థిరీకరించిన ఉపగ్రహం. ఇందులో 16 W శక్తి సామర్థ్యం ఉంది. 1981 మే 31 న దీన్ని ప్రయోగించారు. SLV3 ప్రయోగం పాక్షికంగానే విజయవంతమైంది. దీంతో ఉపగ్రహం అనుకున్న ఎత్తుకు చేరుకోలేదు, కేవలం 9 రోజులు మాత్రమే కక్ష్యలో ఉంది. ఇది 46° వాలు ఉన్న 186 x కక్ష్య లోకి చేరింది. ఉపగ్రహంలో, రిమోట్ సెన్సింగ్ అప్లికేషన్‌ల (ల్యాండ్‌మార్క్ ట్రాకర్) కోసం సాలిడ్ స్టేట్ కెమెరా ఉంది. ఇది ప్రమాణాలకు అనుగుణంగానే పనిచేసింది.
RS-D2
ఇది 16 W శక్తి సామర్థ్యం ఉన్న 41.5 kg ప్రయోగాత్మక స్పిన్ స్థిరీకరించిన ఉపగ్రహం. దీన్ని 1983 ఏప్రిల్ 17 న 46° వాలుతో, 371 x కక్ష్యలోకి విజయవంతంగా ప్రయోగించారు. వంపు. ఉపగ్రహం 17 నెలలపాటు (మిషన్ లైఫ్) పనిచేసింది. దాని ప్రధాన పేలోడయిన స్మార్ట్ సెన్సార్ కెమెరా, 2500 చిత్రాలను తీసింది. ఈ కెమెరాకు కనిపించే బ్యాండ్ లోను, ఇన్‌ఫ్రారెడ్ బ్యాండ్‌ లోనూ చిత్రాలను తీయగల సామర్థ్యం ఉంది. 7 సంవత్సరాల కక్ష్యా జీవితం తర్వాత, ఉపగ్రహం 1990 ఏప్రిల్ 19 న భూవాతావరణంలోకి తిరిగి ప్రవేశించి మండిపోయింది.
మూలాలు
<references group="" responsive="0">
వర్గం:ఇస్రో తయారుచేసిన ఉపగ్రహాలు వర్గం:ఇస్రో ప్రయోగించిన ఉపగ్రహాలు
మీర్ నజాఫ్ అలీ ఖాన్
మీర్ నజాఫ్ అలీ ఖాన్, హైదరాబాదు రాజ్య చివరి నిజాం మీర్ ఉస్మాన్ అలీ ఖాన్ మనవడు. ప్రస్తుతం ఇతడు హైదరాబాదు మాజీ సింహాసనం వరుసలో 36వ స్థానంలో ఉన్నాడు. నిజాం ట్రస్టుతోపాటు చివరి నిజాంకు సంబంధించిన అనేక ట్రస్టులను నిర్వహిస్తున్నాడు.
నిజాం కుటుంబ ప్రాతినిధ్యం
"హైదరాబాద్ ఫండ్స్ కేసు"లో తమ తరపున ప్రాతినిధ్యం వహించడానికి నిజాం వారసులు ఇతనిని ఎన్నుకున్నారు. చివరి నిజాంకు చెందిన £35 మిలియన్ (2019 లో విలువ) గురించిన ఈ కేసు, ప్రస్తుతం నాట్‌ వెస్ట్ బ్యాంకులో ఉంది. పాకిస్తాన్ వాదనను ఏకకాలంలో తోసిపుచ్చడంతో, 2019 అక్టోబరులో రిపబ్లిక్ ఆఫ్ ఇండియా, నిజాం వారసులకు అనుకూలంగా లండన్‌ లో ఈ కేసు నిర్ణయించబడింది.
తెలంగాణ రాష్ట్ర పోలీసులకు అభినందన
2018 సెప్టెంబరు నెలలో నిజాం మ్యూజియం నుండి దొంగిలించబడిన వస్తువులను దొంగతనం జరిగిన వారంలోనే పోలీసులు స్వాధీనం చేసుకుని, ఇద్దరు నిందితులను పట్టుకున్నందుకు నిజాం ఫ్యామిలీ వెల్ఫేర్ అసోసియేషన్ తరపున తెలంగాణ రాష్ట్ర పోలీసులను నవాబ్ నజాఫ్ అలీ ఖాన్ అభినందించాడు. అతను పేర్కొన్నాడు "'మా ప్రియమైన తాతకు చెందిన దొంగిలించబడిన వస్తువులు స్వాధీనం చేసుకున్నందుకు మాకు మాటల్లో చెప్పలేనంత ఆనందంగా ఉంది.”"
నందిగామ (భూపాలపల్లి)
నందిగామ, తెలంగాణ రాష్ట్రం, జయశంకర్ భూపాలపల్లి జిల్లా, భూపాలపల్లి మండలంలోని గ్రామం.
ఇది మండల కేంద్రమైన భూపాలపల్లి నుండి 30 కి.మీ. దూరం లోను, సమీప పట్టణమైన వరంగల్ నుండి 86 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 237 ఇళ్లతో, 953 జనాభాతో 1035 హెక్టార్లలో విస్తరించి ఉంది. గ్రామంలో మగవారి సంఖ్య 472, ఆడవారి సంఖ్య 481. షెడ్యూల్డ్ కులాల జనాభా 197 కాగా షెడ్యూల్డ్ తెగల జనాభా 317. గ్రామం యొక్క జనగణన లొకేషన్ కోడ్ 577836 .పిన్ కోడ్: 506168.
విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాల ఒకటి ఉంది. ప్రాథమికోన్నతపాఠశాల, మాధ్యమిక పాఠశాల‌లు బుద్ధారంలోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల భూపాలపల్లిలోను, ఇంజనీరింగ్ కళాశాల వరంగల్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల భూపాలపల్లిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు వరంగల్లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 9 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
నందిగామలో భూ వినియోగం కింది విధంగా ఉంది:
నీటిపారుదల సౌకర్యాలు
నందిగామలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
నందిగామలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, మిరప
శాగా-220
శాగా-220 (SAGA-220),  ఇండియన్ స్పేస్ రీసెర్చ్ ఆర్గనైజేషన్ (ISRO) నిర్మించిన సూపర్ కంప్యూటర్. GPU ఆర్కిటెక్చర్- 220 టెరాఫ్లాప్స్‌తో కూడిన ఊ సూపర్ కంప్యూటరును ఎరోస్పేస్ అవసరాల కోసం నిర్మించారు.
దీనిని 2011 మే 2న ఇస్రో ఛైర్మన్ డాక్టర్ కె. రాధాకృష్ణన్ ఆవిష్కరించాడు. 2018 జనవరి 8 నాటికి, భారతదేశంలోని అత్యంత వేగవంతమైన సూపర్ కంప్యూటరుగా ప్రత్యూష్ సూపర్ కంప్యూటరు దీన్ని అధిగమించింది.
తిరువనంతపురంలోని విక్రమ్ సారాభాయ్ స్పేస్ సెంటర్ (VSSC) లో సతీష్ ధావన్ సూపర్ కంప్యూటింగ్ ఫెసిలిటీ పేరుతో సూపర్ కంప్యూటింగ్ సౌకర్యం ఉంది. దీన్ని వాణిజ్యపరంగా లభించే హార్డ్‌వేర్, ఓపెన్ సోర్స్ సాఫ్ట్‌వేర్ భాగాలతో దేశీయంగా నిర్మించారు. దీనిలో WIPRO సరఫరా చేసిన 400 NVIDIA Tesla C2070 GPUలను, 400 Intel Quad Core Xeon CPUలను ఉపయోగించారు. ఒక్కో NVIDIA Tesla C2070 GPU, 50 యొక్క Xeon CPU యొక్క మరింత నిరాడంబరమైన సహకారంతో పోలిస్తే 515 గిగాఫ్లాప్‌ల గణన చేస్తుంది. దీన్ని నిర్మించడానికి దాదాపు INR 14 కోట్లు ఖర్చయింది. ఈ సిస్టమ్ 150 కిలోవాట్ల శక్తిని మాత్రమే వినియోగిస్తుంది.
సంక్లిష్టమైన ఏరోనాటికల్ సమస్యలను పరిష్కరించడానికి శాస్త్రవేత్తలు ఈ వ్యవస్థను ఉపయోగిస్తున్నారు. భవిష్యత్తులో అంతరిక్ష ప్రయోగ వాహనాల రూపకల్పనకు ఇది ఉపయోగపడుతుందని భావించారు.
2012 జూన్‌లో, SAGA-220 టాప్500 సూపర్ కంప్యూటర్ల జాబితాలో 86వ స్థానంలో నిలిచింది. 2015 జూన్ నాటికి, ఇది 422వ స్థానంలో ఉంది.
మూలాలు
వర్గం:సూపర్ కంప్యూటర్లు
సాయం వరద దాసు
దేశభక్తుడు, స్వాతంత్య్రపోరాట కవి, స్వాతంత్య్రసమరయోధుడు
వరదదాసు గారి సంగ్రహ జీవిత చరిత్ర
శ్రీ ఒంటిమిట్ట కోదండరాముని సేవ వరదయ్య గారికి స్వరాజ్య సేవ చేసిన తదుపరి కొన్నాళ్ళకు కోదండరామస్వామి సేవ చేయాలనే తలుపుగల్గినది. రామసేవ నిరతుడైనది మొదలు వరదయ్య అనుటకు మారుగా వరదదాసు గారని పిలువబడుచుండిరి. హనుమపతాకమును గైకొని రామునిమదిలో దలచి జయ శ్రీరఘురామ హారే అనుచు భక్తులు గుంపులుగా తనవెంట రాగ, రయమున ఒంటిమిట్టకు భక్తిపరవశుడై బయలు దేరును. వారి బృందంలో ప్రముఖంగా మామిళ్ళ వెంకటరంగయ్య గారి రంగయ్య, మామిళ్ళ వెంకటస్వామి, జంధ్యం యానాది, వెంకటయ్య, సుబ్బయ్య మొదలైనవారు వారిని అనుసరించుచుండిరి. వారి ప్రబోధము వలన మాంసాహారమును విసర్జించి శాకాహారులైన వారిలో రంగయ్య గారు, వెంకటయ్య గారు ఉండిరి. కొండమాచుపల్లెలో కోదండరామ సేవాసమాజమును ఏర్పరచి రామునిపై భక్తి పెంపొందించిరి. కీర్తనలు, గేయాలు, పద్యాలూ వ్రాసి కోదండరామ భజనామృతమను పేర చిన్న పొత్తమును రచించిరి. కొండమాచుపల్లెకు దగ్గరలో ఉప్పరపల్లె సమీపములో ఉన్న పైడికొండరాయుడు ఆలయమునకు వెళ్లి భక్తితో సేవించెడివారు.
వారి జీవిత చరిత్రను వ్రాసిన సాయం నారాయణచరణం, బొడిచెర్ల ప్రహ్లాదుగార్లు రచించిన పద్యాలను ఒకసారి గమనించిన వారి భక్తి, కోదండరాముని సేవా పారవశ్యమేమిటో తెలుస్తుంది. పాడును పిచ్చివానియటు పద్దెములల్లును రాముపేరుతో
కవిత రాముపథాన కలనిస్వనము దేల రామనామామృత ప్రేమమునిగె పల్కెనా? శ్రీరామభక్త చరిత్రలన్ బల్కు నన్యంబును బల్కడెపుడు విన్నవించుకపోవు వేర్వరుకష్టాల నతిభక్తి రాముపాదాల కడకె చిరుతల జేపట్టి చిందులద్రొక్కుచు పచరించు రాముపై పాటబాడి
అన్నిటన్ జూచి రామమయమ్ము గాగ మదిని భావించి దేహమున్ మరచిపోవు రామనామమె జీవితారాధ్యమనుచు దలచి ఆనందమగ్నుడై దనరు నితడు పరగ కోదండరాముని పేరుతోడ చిన్ని పొత్తము రచియించె వన్నెగాంచె.
నీలోఫర్ హాస్పిటల్
నీలోఫర్ హాస్పిటల్, తెలంగాణ రాష్ట్ర రాజధాని చారిత్రాత్మక హైదరాబాదు నగరం మధ్యలో ఉన్న హాస్పిటల్. యువరాణి నీలోఫర్ 1949లో నీలోఫర్ అనే సంస్థను స్థాపించింది. ఒట్టోమన్ సామ్రాజ్యం (టర్కీ) రాజు కుమార్తెన నీలోఫర్ ను 1931లో హైదరాబాదు రాజ్య 7వ నిజాం మీర్ ఉస్మాన్ అలీ ఖాన్ కుమారుడు (చివరి అసఫ్ జాహి పాలకుడు) ప్రిన్స్ మొజాంజాహి వివాహం చేసుకున్నాడు. ఫ్లోరెన్స్ నైటింగేల్ మాదిరిగానే, నీలోఫర్ కు కూడా పేదలకు సేవ చేయటానికి ఇష్టం ఉండడంతో, నర్సుగా సేవ చేసింది.
సాయం వరద దాసు
వరదదాసు గారు శ్రీరామునిపైగల భక్తి పారవశ్యముచే పద్యాలు, పాటలు పిచ్చిపట్టినవానివలె పాడుచుండెడివారు. మరొకప్పుడు చుట్టుప్రక్కగల వేలజనాలతో కలసి ఒంటిమిట్ట రామా దర్శనానికి బయలుదేరెడివారు. రామనామామృతమును వర్షించునట్లు, మిక్కిలి భక్తితో చిందులు ద్రొక్కుచు అన్యవాంఛలులేక రామపాదముల దగ్గరకు వెళ్లెడివారు. తండోపతండములుగా పరిసర ప్రజలు వారిని అనుసరించెడివారు. శ్రీ రామ సంబంధమైన సేవాకార్యక్రమాలు నిర్వహించెడివారు. కొండమాచుపల్లెలో నున్న రామాలయము అట్టి సేవాకార్యక్రమాలు నిర్వహించుచు ప్రసిద్ధికెక్కినది. మంచి భజనమండలి అభివృద్ధిచెంది అన్ని దైవకార్యక్రమాలలో పాల్గొనెడివారు
నీలోఫర్ హాస్పిటల్
చరిత్ర
thumb|యువరాణి నీలోఫర్ 1949 సంవత్సరంలో ప్రసవ సమయంలో సరైన వైద్య సదుపాయాలు లేకపోవడంతో యువరాణి నీలోఫర్ పనిమనిషి మరణించింది. ఆ విషయం తెలుసుకున్న యువరాణి, ఇకమీదట ఏ తల్లి మరణించకుండా చూసుకోవాలని ఆమె నిర్ణయించుకుంది. వైద్య సదుపాయాలు సరిగా లేకపోవడం వల్ల తలెత్తే సమస్యల గురించి నీలోఫర్, తన మామ 7వ నిజాం మీర్ ఉస్మాన్ అలీ ఖాన్ కు తెలియజేసింది.
ఆ రోజుల్లో ప్రసవాలు ఎక్కువగా ఇంట్లో జరిగేవి, దాంతో సాధారణ సమస్యలు రావడంతోపాటు తల్లి లేదా బిడ్డకు ప్రాణాంతకం ఉంటుంది. హెచ్ఇహెచ్ ది నిజాం ఛారిటబుల్ ట్రస్టు సభ్యుడు మీర్ నజాఫ్ అలీ ఖాన్, ఆసుపత్రిని నిర్మించాలని నిర్ణయించుకున్నప్పుడు యువరాణి “ఇక రాఫాత్లు చనిపోరు” అని ఉటంకించారు. ఫలితంగా హైదరాబాదు నగరంలోని రెడ్ హిల్స్‌ ప్రాంతంలో మహిళలు, పిల్లల కోసం ప్రత్యేక ఆసుపత్రిని నిర్మించారు. ఇన్స్టిట్యూషన్ ఆఫ్ నీలౌఫర్ హాస్పిటల్ ముఖ్యంగా ప్రసూతి విభాగం క్లిష్టమైన వైద్య సేవల కోసం ఉద్దేశించబడింది.
1953లో తల్లి, బిడ్డల ఆరోగ్య అవసరాలను తీర్చడానికి 100 పడకల ఆసుపత్రిగా ప్రారంభించబడింది. అధునాతన ప్రసూతి, శిశువైద్య శస్త్రచికిత్సలతో రోగనిర్ధారణ సదుపాయాలతో 500 పడకలకు పెంచింది.
2003లో జన్మించిన కవల పిల్లలు వీణ, వాణిలు ఈ ఆసుపత్రిలో చికిత్స పొందుతున్నారు.
సాయం వరద దాసు
తగ పూల హారముల్ దాల్చిన మెడలోన కొయ్య బిళ్ళను కట్టికొన్నవాడ చిత్తూరు పౌరుల చేవిందు గను నోట తగని చోడంబలి ద్రాగినాడ పూని శ్రీగాంధీటోపీని దాల్చిన తల నడరి ఖైదీ టోపీ నిడినవాడ ఉడుపులునుమారె కష్టంబు లొందినాడ కష్టముల బొంది సుఖముల గాంచవలెనొ సుఖముజెంది కష్టంబును చూడవలెనొ తెలియబల్కవె నాతోడ తెల్లముగను శ్రీ రమానాథ ! లోకైకవీర ! వరద!
నీలోఫర్ హాస్పిటల్
వివాదం
2018లో ఈ ఆసుపత్రిలో పసిబిడ్డ మరణించడంతో, హిమోఫాగోసైటిక్ లింఫోహిస్టియోసైటోసిస్ ఉన్న పసిపిల్లలకు రక్త మార్పిడి చేయడంలో సిబ్బంది నిర్లక్ష్యం చూపించిందని ఆరోపణలు వచ్చాయి.
సాయం వరద దాసు
ఖద్దరు శక్తి సర్వమతంబుల సామరస్యముతోడ నైకమత్యము గూర్చి యలరుటొకటి అంటుబట్టలు మ్రగ్గు నందాకసుంతేని క్రొత్తమాయని మంచి గుణమునొకటి మాంచెష్టరాదిగా మల్లుపట్టణముల గడగడలాడించు కార్యమొకటి బీదసాదలకెల్ల పెట్టనిభిక్షమై కడుపునిండించెడి ఘనతయొకటి
నీలోఫర్ హాస్పిటల్
ఇతర లంకెలు
వర్గం:1953 స్థాపితాలు వర్గం:తెలంగాణ ఆసుపత్రులు
సాయం వరద దాసు
ఇన్ని మేల్లు, ఖద్దరునందె యిమిడియుండ తెలియజాలక, కన్నులు తేలవేసి చింత సేయంగ నేటికి చెలగినేడే భరతపుత్ర, ఖద్దరుదీక్ష బట్టుమయ్య! ఖద్దరు ప్రాముఖ్యము అతిభోగి మోతిలా లంతటి వృద్ధుండు ఖద్దరు వస్త్రమే గట్టుచుండ ఆంగ్లాదేశీయులా యాండ్రుసు ముఖ్యులు ఖద్దరు ధోవతుల్ గట్టుచుండ అబలాశిరోమణు లతిసుకుమారులు ఖద్దరు చీరలే గట్టుచుండ యోగులు, భోగులు, త్యాగులెయ్యెడలను ఖద్దరు గుడ్డలే గట్టుచుండ నీవు భారతీయుడవు కానేరవో, వి లాసమో ? దయా రహితమో? దోసగుణమొ తెలుపుమయ్య, దేశహితంబు వెలయ నేడె భరతపుత్ర, ఖద్దరుదీక్ష బట్టుమయ్య!
తాతలు తండ్రులు దాల్చిన ఖద్దరు దాల్పకుంటివిదేమి ధర్మమయ్య బీదల రక్షింప బేర్గన్న ఖద్దరు వేయకుంటివిదేమి న్యాయమయ్య అలలోకగురునిచే వెలసినఖద్దరు బూనకుంటి విదేమి జ్ఞానమయ్య ద్రవ్యార్జనమునకు దారియైఖద్దరు గట్టకుంటివి దేమి కర్మమయ్య
ధర్మ మార్గంబు సుంతేని దలపలేవె ? న్యాయమగురీతి నింతేని నడువలేవె? తెలుపుమయ్య దేశహితంబు వెలయనేడె ? భరతపుత్ర, ఖద్దరుదీక్ష బట్టుమయ్య! రాట్నము భారతంబున కూడా పాండవుం డశ్వమున్ క్రొత్తముట్టున గట్టి పుత్తుననియె కదురాడితే చాలు కదలింతు గోల్కొండ నని యొక్కస్త్రీ రత్నమమర బలికె మన దేశవస్త్రముల్ గని ఫ్రాన్సువారును బెగడి భట్టులమాడ్కి బొగడిరయ్య పూని ఢక్కామజి లీనువస్త్రంబును పొదిగిరి నస్యపు బుఱ్ఱలోన పూర్వకాలంబును బుద్ధి నూహింపుడీ మనదేశ మెంతటి మహిమ గనెనొ మేము బాపలమంచు మేము రాజులమంచు మేము వైశ్యులమంచు మిడుకవలదు చేతకాదని కాని చెడిపోవునని కాని సంశయ మొందంగ జనదు సనదు సాధనంబున పను ల్సమకూరు ననునీతి విన్నవారలె పెద్ద పిన్నవారు
అల విదేశీయ యంత్రఘోరాసురులకు దివ్య విష్ణుచక్రంబున తేజరిల్లు రాట్నము ద్రిప్ప బూనుడీ రాత్రిబవలు సాలుకెనుబదికోట్ల రూప్యాలి మిగులు నిదియె గాంధీమహాత్ముని యెత్తుగనుడు పుణ్యధనులార! భారత పుత్రులార!
రాటము త్రిప్పాలంటూ మేల్కొలిపిన పద్యము అతి భాగ్యవంతురా లాసరళాదేవి విడువక రాట్నంబు వడుకుచుండ రాణివాసంబున రహిగుల్కు నెలతలు మెప్పుగా రాట్నముల్ ద్రిప్పుచుండ భుజబలాధిక్యత గజవైరులను బోలు పురుషులు రాట్నముల్ పూనియుండ తుదకు లోక గురుండు పదపడి రాట్నమే వడకెడు ఘనదీక్ష బట్టియుండ
మాకుచేతగాదంచు, నేమారు బలుక నతివలార? మీ కెట్లు నోరాడునమ్మ సాధనము చేయగ పనుల్ జరుగునమ్మ తెగువ రాట్నముల్ క్రిందికి దింపుడమ్మ మానవతులార! భూరికల్యాణులార!
మహాత్ముని గుజరాతీ వైష్ణవ జనతోగేయమునకు తెనుగు శ్రీ రాగము. ఆది తాళము
గుజ !! వైష్ణవ జనతో, తేనే కహియే, జో పీడపరాయీ జానారె, పరదుఃఖే ఉపకారకరితో, ఏమన అభిమానవ ఆనేరే!! వై !! తెను!! పరోపకారి, భక్తుడెవడో, వాడే చూడగ వైష్ణవుడూ మేలుంజేసియు, నేజేసితినని, మిగులఁగ బల్కనివాడెవడో !!ప !!
గుజ !! సకల లోకమా, సౌనే వందే, నిందా నకరేకేనీరే, వాచకాచమన, నిశ్చలరాఖే, ధనధనజననీ తేనీరే !! వై !! తెను!! సర్వ ప్రపంచపు, మానవకోటికి, సాష్టాంగముగా దండమిడి, నిందలు జేయక తనుమాన భాషల, నిశ్చలుడయిన వాడెవడో !!ప !!
గుజ !! సమ దృష్టీనే, తృష్ణా త్యాగీ, పరస్త్రీ జేనేమాతారే జిహ్వా ధకి, అసత్య నబొలో, పర ధన నవ ఝలే హ ధరే !! వై !! తెను!! సర్వ జీవముల నెల్లవేళల దన సమానముగ మదిలో నెంచీ పర ధన, పర స్త్రీ దూరత సత్యము, వెరవక బతికెడు వాడెవడో !!ప !!
గుజ !! మోహ మాయవ్యాపేనహి జానే, దృఢ వైరాగ్యజ నామనమారే రామనామ మాతాలిలాగీ, సకలతీర ధతె సేవకరే !! వై !! తెను!! మాయల జేయక మోహము నొందక, మదిలో వైరాగ్యము బూని, రాముని నామము, చెవి బడినంతనె, రంజిలుమదిగలవాడెవడో !!ప !!
గుజ !! వనలోభీ నేక వట రహితచే, కామ క్రోధ నివార్యేభణే నరసంయోతే సుందర్శన, కార్టాంకులయె కొతేరా తార్యారే !! వై !! తెను!! కామ క్రోధా, లోభ మాదిగాగల శత్రువులను బరిమార్చి, ఘనుడౌ భక్తుడె పూజ్యుడు, వానిగన్న తరింతురు ఈ ధరణిన్ !!ప !!
తెను!! గాంధి మహాత్ముడు జైలునకేగుచు, గానము చేసిన గేయమిదీ, గాంధి మహాత్ముని శిష్యుల పాలిటి కల్పవృక్షమై తనరునిదీ, ఉపవాసంబును దీర్చిన రోజున యొప్పుగ పాడిన పా టయిదీ, అపురూపంబై వరదాసుని ఆనందంబున ముంచునిదీ !! వై !!
మీ విద్యాతపస్వి మామిళ్ల లోకనాథం M.Sc., M.Ed., Dip Sc.Ed (Lond) CPE (Lond) Principal (Retd) Govt DIET 9703426059 Now in Hyderabad.
1.శ్రీ నమశ్శివాయ గేయమృతము, గ్రంథ కర్త :  శ్రీ సాయం వరద దాసు ,ప్రకాశకులు, శ్రీ వ్యాసాశ్రమము, ఏర్పేడు, చిత్తూర్ జిల్లా పిన్ 517621
2.శ్రీ రామకృష్ణ ప్రేమామృతము, గ్రంథ కర్త : శ్రీ సాయం వరద దాసు, ప్రకాశకులు , శ్రీ వ్యాసాశ్రమము, ఏర్పేడు, చిత్తూర్ జిల్లా పిన్ 517621
3.సాయం వరద దాస గ్రంథావళి, సంపాదకుడు, శ్రీ సముద్రాల లక్ష్మణయ్య , M. A. ప్రకాశకులు, శ్రీ వ్యాసాశ్రమము, ఏర్పేడు, చిత్తూర్ జిల్లా పిన్ 517621
4.శ్రీ విద్యానందగిరి స్వాములవారి జీవిత చరిత్ర,రచన : సలదాగు పాండురంగయ్య ,ప్రకాశకులు, శ్రీ వ్యాసాశ్రమము, ఏర్పేడు, చిత్తూర్ జిల్లా పిన్ 517621
5. 75 స్వాతంత్ర్య సమర వీరులు, భారత స్వాతంత్ర్య అమృతోత్సవాలు,  రచన: మామిళ్ల.వెం.లోకనాధం ప్రచురణ: 2021, కమలాకర భారతి ట్రస్ట్ , హైదరాబాద్
యునైటెడ్ కింగ్‌డమ్‌లో హిందూమతం
యునైటెడ్ కింగ్‌డమ్‌లో క్రైస్తవం, ఇస్లాం తర్వాత హిందూమతం మూడవ అతిపెద్ద మత సమూహం. దేశంలోని మొత్తం జనాభాలో దాదాపు 1.5% మంది ఈ మతాన్ని అనుసరిస్తున్నారు. 19వ శతాబ్దం ప్రారంభం నుండి యునైటెడ్ కింగ్‌డమ్‌లో హిందువుల ఉనికి ఉంది. ఆ సమయంలో భారతదేశం బ్రిటిషు సామ్రాజ్యంలో భాగంగా ఉంది. బ్రిటిషు ఇండియన్ ఆర్మీలో చాలా మంది భారతీయులు, ఎక్కువగా హిందువులు, యునైటెడ్ కింగ్‌డమ్ ఆఫ్ గ్రేట్ బ్రిటన్ అండ్ నార్తర్న్ ఐర్లాండ్‌లో స్థిరపడ్డారు. 2011 జనాభా లెక్కల ప్రకారం ఇంగ్లాండ్, వేల్స్ లో 8,17,000 హిందువులు (జనాభాలో 1.5%) ఉన్నారు. భారతీయ మూలాలు కలిగిన వారిలో, యునైటెడ్ కింగ్‌డమ్‌లోని హిందువులు (27%) అవిభక్త భారతదేశంలోని ముస్లింల (57%) తర్వాత రెండవ అతిపెద్ద సమూహంగా ఉన్నారు. 2011 యునైటెడ్ కింగ్‌డమ్ జనాభా లెక్కల ప్రకారం హిందువులు సిక్కులను (14%) మించిపోయారు.
బ్రిటిషు హిందువులలో ఎక్కువ మంది ప్రధానంగా భారతదేశం నుండి వచ్చిన వలసదారులు. శ్రీలంక (ప్రధానంగా తమిళులు ), నేపాల్ నుండి కూడా గణనీయమైన సంఖ్యలో హిందూ వలసదారులు ఉన్నారు. కొద్ది సంఖ్యలో హిందువులు పాకిస్తాన్, ఆఫ్ఘనిస్తాన్, బంగ్లాదేశ్, భూటాన్ ల నుండి వచ్చారు. ఇటీవలి కాలంలో, ఇస్కాన్, BAPS, ఇతర హిందూ మిషనరీల సమూహాల ప్రయత్నాల కారణంగాను, యోగా, ధ్యానం తదితర హిందూ అభ్యాసాలను సామూహికంగా అనుసరించడం వల్లనూ, అనేక మంది ప్రముఖ అధికారులు, ప్రముఖులతో సహా చాలా మంది బ్రిటిషు పౌరులు హిందూ మతాన్ని స్వీకరించారు.
చరిత్ర
బ్రిటిషు హిందూ జనాభాలో భారత ఉపఖండం నుండి నేరుగా వచ్చిన వారు, గతంలో ఇతర దేశాలకు వలస వెళ్లి, ఆ తరువాత యునైటెడ్ కింగ్‌డమ్‌లో పునరావాసం పొందిన హిందువుల వారసులూ, UKలో పుట్టి పెరిగిన వారూ ఉన్నారు. UKలో మూడవ లేదా నాల్గవ తరం హిందువులు కనిపించడం అసాధారణం కాదు.
UKలో హిందువుల వలసల్లో మూడు ప్రధాన తరంగాలు ఉన్నాయి. రెండవ ప్రపంచ యుద్ధం తర్వాత చాలా వరకు హిందూ వలసలు జరిగాయి. 1947లో భారతదేశానికి స్వాతంత్ర్యం, దేశ విభజన సమయంలో మొదటి తరంగం వచ్చింది. అలాగే, 1960ల ప్రారంభంలో కన్జర్వేటివ్ ఆరోగ్య మంత్రి Rt హాన్ ఎనోచ్ పావెల్ భారత ఉపఖండం నుండి పెద్ద సంఖ్యలో వైద్యులను నియమించాడు. రెండవ తరంగం 1970లలో ప్రధానంగా తూర్పు ఆఫ్రికా నుండి, ముఖ్యంగా ఉగాండా నుండి, ఆసియన్లను బహిష్కరించడం వలన సంభవించింది. ఆ తరువాత గయానా, ట్రినిడాడ్ టొబాగో, మారిషస్, ఫిజీకి చెందిన వారు కూడా వచ్చారు. వలసల మూడవ తరంగం 1990లలో ప్రారంభమైంది. యునైటెడ్ కింగ్‌డమ్ యొక్క ఇమ్మిగ్రేషన్ విధానం ఫలితంగా ఇది ఏర్పడింది. ఇది UK లో చదువుకోడానికి వచ్చే వలసలను సులభతరం చేసింది. ఈ తరంగంలో శ్రీలంక నుండి తమిళ శరణార్థులు, భారతదేశానికి చెందిన వైద్యులు, సాఫ్ట్‌వేర్ ఇంజనీర్‌లతో సహా నిపుణులు కూడా ఉన్నారు.
జనాభా వివరాలు
ఇంగ్లండ్ జనాభాలో 1.5% మంది హిందూ మతాన్ని అనుసరిస్తున్నారు. హిందువులు స్కాట్లాండ్‌లో 0.31%, వేల్స్‌లో 0.34% ఉన్నారు. డయాస్పోరా కారణంగాను, సగటు కంటే ఎక్కువ సంతానోత్పత్తి వలన, హిందూ మతంలోకి జరిగిన మతమార్పిడుల వలనా ఇంగ్లాండ్ & వేల్స్‌లో హిందూ జనాభా గణనీయంగా పెరిగింది.
2011 జనాభా లెక్కల ప్రకారం, UKలో నివసిస్తున్న 8,17,000 మంది హిందువులలో దాదాపు సగం మంది లండన్ మెట్రోపాలిటన్ ప్రాంతంలో నివసిస్తున్నారు. బ్రిటిషు హిందువుల్లో దాదాపు 3,00,000 మంది UKలో జన్మించినవారు. UKలో హిందువుల జనాభా ప్రధానంగా పట్టణాల్లో ఉన్నారు. వృత్తిపరమైన, నిర్వాహక స్థానాల్లో సాపేక్షంగా వీరి సంఖ్య అధికంగా ఉంది.
సంఘం, సామాజిక జీవితం
యునైటెడ్ కింగ్‌డమ్ ఆఫీస్ ఆఫ్ నేషనల్ స్టాటిస్టిక్స్ ప్రకారం, 2011లో బ్రిటన్‌లో ఉన్న అన్ని జాతి మైనారిటీలలో, బ్రిటిషు హిందువులు అత్యధిక స్థాయి ఆర్థిక కార్యకలాపాల్లో నిమగ్నమై ఉన్నారు, 2006లో వీరి సగటు నికర సంపద GB£ 2,06,000 (బ్రిటిషు క్రైస్తవుల్లో ఇది GB£ 2,23,000 సాధారణ జనాభా కంటే హిందూ పురుషులు వ్యాపారవేత్తలుగా ఉంటారు. ఉన్నత విద్యను కలిగి ఉన్న హిందూ పురుషులు, మహిళలు ఇద్దరూ కూడా సాధారణ జనాభా కంటే పై స్థాయిలో ఉన్నారు. 20-సంవత్సరాల కాలంలో, బ్రిటిషు హిందువులు అత్యల్ప పేదరికంలో మూడవ స్థాయిలో (బ్రిటిషు క్రిస్టియన్, బ్రిటిషు యూదుల తర్వాత) ఉన్నారు. అరెస్టులు, విచారణ లేదా జైలు శిక్షల్లో UK న్యాయ మంత్రిత్వ శాఖ ట్రాక్ చేసిన అన్ని జాతుల లోనూ హిందువులు రెండవ అత్యల్ప స్థాయిలో (0.5%) ఉన్నారు. బ్రిటన్‌లోని మొత్తం జైలు జనాభాలో హిందువులు 0.5% కంటే తక్కువ ఉన్నారు (క్రైస్తవులు 48%, ముస్లింలు 15%).
దేవాలయాలు, సంస్థలు
యునైటెడ్ కింగ్‌డమ్‌లోని హిందువులలో గణనీయమైన భాషా, థియోసాఫికల్ వైవిధ్యాలు ఉన్నాయని డెర్బీ విశ్వవిద్యాలయ నివేదిక పేర్కొంది, అయినప్పటికీ వారు హిందూమతపు ప్రధాన నమ్మకాలు, ఆచారాలు, పండుగలను అందరూ జరుపుకుంటారు.
UK-వ్యాప్త హిందూ సంస్థలలో నేషనల్ కౌన్సిల్ ఆఫ్ హిందూ టెంపుల్స్, హిందూ కౌన్సిల్ UK, హిందూ ఫోరమ్ ఆఫ్ బ్రిటన్-UKలోని హిందువుల కోసం జాతీయ ఛత్ర సంస్థలు ఉన్నాయి. నేషనల్ కౌన్సిల్ ఆఫ్ హిందూ టెంపుల్స్ UK, దేశ-వ్యాప్త హిందూ సంస్థ. దీనికి 300 పైగా హిందూ దేవాలయాలు, హిందూ విశ్వాస సంస్థలు ఉన్నాయి. హిందూ కౌన్సిల్ UK, దాదాపు 400 అనుబంధ సాంస్కృతిక, మత సంస్థలకు ప్రాతినిధ్యం వహిస్తుంది హిందూ ఫోరమ్ ఆఫ్ బ్రిటన్ కు దాదాపు 300 సభ్య సంస్థలున్నాయి.
UKలో ది హిందూ కౌన్సిల్ ఆఫ్ బర్మింగ్‌హామ్ వంటి కమ్యూనిటీ ఈవెంట్‌లు, సామాజిక వ్యవహారాలను నిర్వహించే ప్రాంతీయ సంస్థలు ఉన్నాయి.
2012లో UKలో 150కి పైగా హిందూ దేవాలయాలు ఉన్నాయి ఒక్క లండన్ ప్రాంతంలోనే 30 దేవాలయాలు ఉన్నాయి. స్లౌ హిందూ దేవాలయాన్ని స్లౌ హిందూ కల్చరల్ సొసైటీ నిర్మించింది. దీన్ని 1981లో అధికారికంగా ప్రారంభించారు. ఇది బ్రిటిషు దీవులలో నిర్మించిన మొట్టమొదటి హిందూ దేవాలయం. అయితే, UKలో మొట్టమొదటి హిందూ దేవాలయాన్ని 1920ల చివరలో లండన్‌లోని ఎర్ల్స్ కోర్ట్ సమీపంలో ప్రారంభించారు. ఇది దాదాపు నాలుగు సంవత్సరాలు పనిచేసింది. 2020లో, హిస్టారిక్ ఇంగ్లండ్ (HE) ఇంగ్లాండ్‌లో హిందువులు ఉపయోగించే భవనాల గురించి సమాచారాన్ని అందించే లక్ష్యంతో ఇంగ్లాండ్‌లోని హిందూ భవనాల సర్వేను ప్రచురించింది. తద్వారా ఇప్పుడూ భవిష్యత్తులోనూ ఆ భవనాలను మెరుగుపరచడానికీ, రక్షించడానికీ హిస్టారిక్ ఇంగ్లండ్, వివిధ సంఘాలతో కలిసి పని చేయవచ్చు. స్కోపింగ్ సర్వే ఇంగ్లాండ్‌లో 187 హిందూ దేవాలయాలున్నట్లు గుర్తించింది.
పండుగలు, సామాజిక కార్యక్రమాలు
హిందూ పండుగ దీపావళి, పెద్దయెత్తున బ్రిటిషు కమ్యూనిటీ ఆమోదం పొందడం ప్రారంభించింది. నీస్డెన్‌లోని స్వామినారాయణ దేవాలయం వంటి కొన్ని ప్రముఖ హిందూ దేవాలయాలలో జరిగిన దీపావళి వేడుకలకు ప్రిన్స్ చార్లెస్ హాజరయ్యాడు. 2009 నుండి, దీపావళిని ప్రతి సంవత్సరం ప్రధానమంత్రి నివాసం 10 డౌనింగ్ స్ట్రీట్‌లో జరుపుకుంటారు.
హిందూ కౌన్సిల్ UK
హిందూ కౌన్సిల్ UK యునైటెడ్ కింగ్‌డమ్‌లో నివసిస్తున్న హిందువుల కోసం ఒక ఛత్ర సంస్థ. జాతీయ స్థాయిలో ప్రభావశీలురైన హిందువులకు ప్రాతినిధ్యం వహిస్తున్న అనేక సమూహాలలో ఇది ఒకటి. దీన్ని 1994లో ఏర్పాటు చేసారు. కౌన్సిల్ యొక్క అప్పటి ప్రధాన కార్యదర్శి ప్రకారం, దీన్ని స్థాపించినప్పుడు అది సంఘ్ పరివార్ నుండి వ్యతిరేకతను ఎదుర్కొంది. UKలో కులం ప్రజా జీవితాన్ని ఎలా ప్రభావితం చేసిందో అన్వేషించడానికి ఇది డిపార్ట్‌మెంట్ ఫర్ కమ్యూనిటీస్ అండ్ లోకల్ గవర్నమెంట్‌తో కలిసి పనిచేసింది. దాని వెబ్‌సైట్‌లో మత మార్పిడిపై జరిగిన చర్చ, హిందూ జాతీయవాద దృక్పథాన్ని ప్రతిబింబిస్తుంది. విశ్వహిందూ పరిషత్ కు చెందినవారు ఇందులో పాల్గొన్నారు.
జాతి
జనాభా లెక్కల ప్రకారం, ఇంగ్లాండ్, వేల్స్‌లోని హిందువుల్లో 95.6% మంది జాతిపరంగా ఆసియావారు, మిగిలిన వారిలో 4.4% మంది ఈ క్రింది విధంగా ఉన్నారు: తెలుపు 1.47%, మిశ్రమ 1.19%, నలుపు 0.67%, ఇతర జాతులు 1% (0.13% అరబ్బులతో సహా )
ఆసియా
యునైటెడ్ కింగ్‌డమ్‌లోని హిందువులలో చాలా ఎక్కువ భాగం ఆసియాకు చెందినవారు, ప్రధానంగా భారతీయులు. వీరు ఉపాధి కోసం యునైటెడ్ కింగ్‌డమ్‌కు వలస వచ్చినవారు లేదా పేదరికం, వివక్ష, హింస కారణంగా ఆశ్రయం పొందినవారు.
హిందూమతం లోకి మతమార్పిళ్ళు
హిందూ మతంలోకి మారిన ప్రసిద్ధ వ్యక్తులు:
రాజకీయం
2017 సాధారణ ఎన్నికలలో ఎనిమిది మంది హిందూ ఎంపీలు (ఐదుగురు కన్జర్వేటివ్, ముగ్గురు లేబర్ ) పార్లమెంటుకు ఎన్నికయ్యారు.
వివక్ష, స్టీరియోటైపింగ్
యునైటెడ్ కింగ్‌డమ్‌లోని హిందూ సమూహాలు, సంస్థలు ఒక క్రమబద్ధమైన ప్రతికూలతను వివక్షనూ ఎదుర్కొంటున్నాయని రన్‌నిమీడ్ ట్రస్ట్‌కు చెందిన రాబర్ట్ బర్కిలీ రచించిన నివేదిక పేర్కొంది. వారు రోజువారీ జీవితంలోను, మీడియా ద్వారానూ అసమానతను, లక్ష్యంగానూ, మూస విమర్శనూ ఎదుర్కొంటారు. దీనివలన హిందూ సమాజం ఒంటరై పోయి, ఇతర వర్గాలతో కలవడానికీ లేదా వారు ఎదుర్కొంటున్న సమస్యలను పరిష్కరించుకోడానికీ సామర్థ్యం వారికి లేకుండా పోయింది.
యునైటెడ్ కింగ్‌డమ్ లోను, యూరప్‌లోనూ హిందూ సమాజం స్థానిక ప్రభుత్వాలు అనుసరించే వలస విధానాలలో వివక్షను ఎదుర్కొంటోందని పండితులు పేర్కొన్నారు. స్థానిక కౌన్సిల్‌లలో, హిందూ దేవాలయాలు, కమ్యూనిటీ కేంద్రాల నిర్మాణ లేదా విస్తరణ అనుమతులు సంవత్సరాల పాటు తిరస్కరించబడుతూ ఉంటాయి. అదే సమయంలో ముస్లిం మసీదులు, క్రైస్తవ చర్చిలు మాత్రం అదే కౌన్సిల్‌ల ఆమోదం పొంది నిర్మించబడుతూంటాయి. బ్రిటన్‌లోని స్థానిక కౌన్సిల్ అధికారుల నుండి హిందూ సంఘాలు ఎదుర్కొంటున్న వివక్షను పాల్ వెల్లర్ ఈ విధంగా వివరించాడు, పరిసరాల్లోని ట్రాఫిక్, పార్కింగ్ అంశాలను సమస్యలుగా చెబుతూంటారు. ఉదాహరణకు, హిందూ సమాజానికి చెందిన ఒక నాయకుడు మాతో మాట్లాడుతూ, సంవత్సరంలో ఒకటి రెండు సార్లు జరిగే పండుగల సమయంలో కూడా ఆలయం వెలుపల పార్కింగ్ చేయడానికి తన ఆలయానికి అనుమతి గానీ, స్థలం గానీ ఇవ్వలేదని చెప్పాడు. దీనికి విరుద్ధంగా, స్థానిక మసీదు కోసం ప్రతి శుక్రవారం పార్కింగ్ పరిమితులను ఎత్తివేయడాన్ని మా దృష్టికి తీసుకువచ్చాడు. ఇది అన్యాయమని అన్నాడు. మరొక ఫీల్డ్ రీసెర్చ్ ప్రదేశంలో ఉన్న ఒక హిందూ మహిళ, తన స్థానిక దేవాలయం పొడిగింపుకు, కార్ పార్కింగ్‌ని నిర్మించడానికి ప్రణాళిక అనుమతిని పొందడంలో ఎదురైన సమస్యలను వివరించింది. "ప్రతీ రోడ్డు పక్కనా" మసీదు నిర్మించడానికి అనుమతులు పొందిన ముస్లింల అనుభవంతో ఆమె దీన్ని పోల్చి చెప్పింది. బ్రిటిషు పాఠశాలల్లో దాదాపు 50% మంది హిందూ బాల బాలికలు, హిందువులైన కారణంగా బెదిరింపులకు గురవుతున్నట్లు చెప్పారు. అయితే, క్లైర్ మాంక్స్ అదితరులు. వివిధ జాతులు మతాలకు చెందిన పిల్లలు కూడా బ్రిటిషు పాఠశాలల్లో బెదిరింపులకు గురవుతున్నారని అన్నారు.
బ్రిటన్‌లోని ప్రైవేట్ గోల్ఫింగ్, కంట్రీ క్లబ్‌లు, ఇతర సామాజిక క్లబ్‌లు సాధారణంగా హిందువులతో పాటు సిక్కులు, ముస్లింలు, మహిళలు, ఆఫ్రికన్‌లు, ఇతర మైనారిటీల పట్ల పట్ల వివక్ష చూపుతున్నాయి, ప్రవేశాన్ని నిరాకరిస్తున్నాయి. దీన్ని నివారించేందుకు 1998లో యునైటెడ్ కింగ్‌డమ్‌లో చట్టాన్ని ఆమోదించారు. 2005 జూలై 7 లండన్ బాంబు దాడుల తర్వాత వచ్చిన బ్యాక్‌లాష్‌లో, యునైటెడ్ కింగ్‌డమ్‌లోని సిక్కులతో పాటు హిందువులను ముస్లింల కంటే ఎక్కువగా లక్ష్యంగా చేసుకున్నారు.
2018 అక్టోబరులో, కన్జర్వేటివ్ పార్టీ (UK) లండన్ మేయర్ అభ్యర్థి షాన్ బెయిలీ సెంటర్ ఫర్ పాలసీ స్టడీస్ కోసం నో మ్యాన్స్ ల్యాండ్ అనే కరపత్రాన్ని వ్రాసినట్లు నివేదించబడింది. అందులో, హిందువుల ఉనికి "బ్రిటన్‌ కమ్యూనిటీని ఆక్రమిస్తోంది" అని దేశాన్ని "నేర పూరితమైన పెంటదిబ్బ"గా మారుస్తోందనీ బెయిలీ వాదించాడు. దక్షిణాసియన్లు "తమతో పాటు తమ సంస్కృతిని, తమ దేశాన్ని, అక్కడ ఏవైనా సమస్యలుంటే వాటినీ తీసుకువస్తార"ని, నల్లజాతి సమాజంలో ఇది సమస్య కాదనీ ఎందుకంటే "తామంతా ఒకే మతాన్ని, చాలా సందర్భాల్లో ఒకే భాషనూ ఆచరిస్తామనీ" కూడా అతను పేర్కొన్నాడు. కరపత్రంలో, బెయిలీ హిందూ మతాన్ని, హిందీ భాషనూ కలగలిపి గందరగోళపరిచాడు: "ఏం చేయాలో తెలియకుండా పోతోంది. మీరు మీ పిల్లలను పాఠశాలకు తీసుకొస్తారు.. వాళ్ళేమో క్రిస్మస్ కంటే ఎక్కువగా దీపావళి గురించి నేర్చుకుంటారు. నేను బ్రెంట్ కు చెందిన వ్యక్తులతో మాట్లాడుతున్నాను.., వారు హిందీ (sic) రోజుల్లో సెలవు తీసుకుంటారు." అని రాసుకుపోయాడు. కన్జర్వేటివ్ పార్టీ డిప్యూటీ ఛైర్మన్, జేమ్స్ క్లవర్లీ, బెయిలీని సమర్థించాడు. అతన్ని తప్పుగా అర్థం చేసుకున్నారనీ నల్లజాతి అబ్బాయిలు "వారి స్వంత క్రైస్తవ సంస్కృతి" కంటే ఎక్కువగా హిందూ మతం గురించి నేర్చుకోవడం వల్ల నేరాలలోకి కూరుకుపోతున్నారని బెయిలీ సూచిస్తున్నాడనీ అతడు నొక్కి చెప్పాడు. అయితే, జాత్యహంకార వ్యతిరేక హోప్ నాట్ హేట్ ప్రచార బృందం బెయిలీ వ్యాఖ్యలను "వికృతమైనవి" అని పేర్కొంది. ఈ వ్యాఖ్యలను యునైటెడ్ కింగ్‌డమ్‌లోని హిందూ కౌన్సిల్ ఖండించింది. బెయిలీ "మా మతాన్ని తప్పుగా సూచించడం పట్ల నిరాశ" వ్యక్తం చేసింది.
మూలాలు
వర్గం:దేశాల వారీగా హిందూమతం వర్గం:ఇంగ్లాండు
తెలంగాణ రాష్ట్ర రాజకీయాలు
తెలంగాణ ఉద్యమం
కల్వకుంట్ల చంద్రశేఖర్ రావు 2001లో తెలంగాణ రాష్ట్ర సమితిని స్థాపించాడు. 2009, నవంబరు 2009న కాంగ్రెస్ పార్టీ తెలంగాణ బిల్లును పార్లమెంటులో ప్రవేశపెట్టాలని డిమాండ్ చేస్తూ చంద్రశేఖర్ రావు ఆమరణ నిరాహార దీక్ష ప్రారంభించాడు. దాంతో తెలంగాణవ్యాప్తంగా విద్యార్థి సంఘాలు, ఉద్యోగ సంఘాలు, వివిధ సంస్థలు ఉద్యమంలో పాల్గొన్నాయి. సమ్మెల కారణంగా చాలా ఆర్థిక కార్యకలాపాలను నిలిచిపోయినందున, భారతీయ జనతా పార్టీ మద్దతుతో 2014 ఫిబ్రవరి 18న లోక్‌సభ, రాజ్యసభ లలో తెలంగాణ బిల్లు ఆమోదించబడింది. 2014, మార్చి 4న భారత ప్రభుత్వం జూన్ 2ను తెలంగాణ ఆవిర్భావ దినోత్సవం గా ప్రకటించింది.
ఎన్నికలు
ఉమ్మడి ఆంధ్రప్రదేశ్ రాష్ట్రంలో తెలంగాణ ఏర్పడటానికి కొంతకాలం ముందు 2014, ఏప్రిల్ 30న 2014 ఆంధ్ర ప్రదేశ్ శాసనసభ ఎన్నికలు జరిగాయి. 2014, మే 16న వెలువడిన ఫలితాలలో తెలంగాణా రాష్ట్ర సమితి తెలంగాణలో మొత్తం మెజారిటీ సాధించడంతో కేసీఆర్ తెలంగాణ రాష్ట్ర ముఖ్యమంత్రిగా 2014, జూన్ 2న తెలంగాణ ప్రభుత్వాన్ని ఏర్పాటుచేసింది. 2018 డిసెంబరు 7న జరిగిన 2018 తెలంగాణ శాసనసభ ఎన్నికలలో ఘనవిజయం సాధించి, డిసెంబరు 13న కేసీఆర్ ముఖ్యమంత్రిగా రెండవసారి పదవీబాధ్యతలు చేపట్టాడు.
భారత జాతీయ కాంగ్రెస్ ప్రధాన ప్రతిపక్ష పార్టీగా ఉండగా, ఆల్ ఇండియా మజ్లిస్-ఇ-ఇత్తెహాదుల్ ముస్లిమీన్, భారతీయ జనతా పార్టీ మొదలైనవి ఉన్నాయి.
మూలాలు
వర్గం:తెలంగాణ వర్గం:రాజకీయాలు
వార్సా
వార్సా పోలండ్ దేశంలో అతిపెద్ద నగరం, రాజధాని. ఈ నగరం పోలండ్ తూర్పు మధ్యభాగంలో విస్టులా నది పక్కన ఉంది. నగరం సరిహద్దుల్లో 18 లక్షల జనాభా ఉండగా, గ్రేటర్ మెట్రోపాలిటన్ ఏరియా లో సుమారు 31 లక్షలమంది ప్రజలు నివసిస్తున్నారు. యూరోపియన్ యూనియన్ లో వార్సా ఏడవ అత్యధిక జనాభా కలిగిన నగరం. నగర హద్దులు 517.24 చదరపు కిలోమీటర్లు కాగా గ్రేటర్ ఏరియా 6,100.43 చ.కి.మీ వైశాల్యం కలిగిఉంది. వార్సా ఒక ఆల్ఫా గ్లోబల్ సిటీ, పేరొందిన అంతర్జాతీయ పర్యాటక కేంద్రం, చెప్పుకోదగిన సాంస్కృతిక, రాజకీయ, ఆర్థిక కేంద్రం. దీనిలో ఉన్న ప్రాచీన నగరం ప్రపంచ వారసత్వ ప్రదేశాల జాబితాలో ఒకటి. thumb|డౌన్‌టౌన్ ఆఫ్ వార్సా, పోలాండ్ ఈ నగరం 16వ శతాబ్దం చివరలో సిగిస్మండ్ III అనే రాజు పోలండ్ రాజధానిని క్రాకో నుండి ఇక్కడికి తరలించాలనే నిర్ణయంతో ప్రాభవాన్ని సంతరించుకుంది. సొగసైన వాస్తుశిల్పం, వైభవం, విశాల పథాలు రెండవ ప్రపంచ యుద్ధానికి ముందు వార్సాకు ఉత్తర పారిస్ అనే మారుపేరును సంపాదించాయి. 1939లో జర్మన్ దాడిలో ఈనగరం నిర్బంధం నుంది బయట పడింది. అయితే 1943 లో వార్సా ఘెట్టో తిరుగుబాటు, 1944 లో వార్సా తిరుగుబాటు, జర్మన్ల చేతిలో క్రమబద్ధమైన నాశనానికి గురైంది. యుద్ధంలో 85% భవనాలు నేలమట్టం కాగా తిరిగి మళ్ళీ పునర్నిర్మించబడి ఫీనిక్స్ నగరంగా పేరు తెచ్చుకుంది.
2012 లో ఎకనామిక్ ఇంటెలిజెంట్ యూనిట్ జరిపిన సర్వేలో నివాసానికి అత్యంత అనువైన నగరాల్లో 32వ స్థానం దక్కించుకుంది. 2017లో వ్యాపారానికి అనువైన ప్రాంతీయ నగరాల్లో 4వ స్థానం, మానవ జీవన నాణ్యతా సూచికపై ఉన్నత స్థానం సంపాదించుకుంది.
మూలాలు
వర్గం:ప్రపంచ వారసత్వ ప్రదేశాలు వర్గం:ప్రపంచ నగరాలు వర్గం:యూరప్ రాజధానులు
మాగంటి అన్నపూర్ణాదేవి
జననం, విద్య
అన్నపూర్ణాదేవి 1900 సంవత్సరంలో ఒక మధ్యతరగతి కుటుంబంలో కలగర రామస్వామి, పిచ్చమ్మ దంపతులకు జన్మించింది. చిన్నతనంనుండి తన ప్రతిభను కనపరచింది. ఏలూరుకు చెందిన రాలి శేషగిరిరావు ఆమెకు గురువు, మార్గదర్శి. ఆదిపూడి సోమనాధరావు అనే కవి, సంఘసంస్కర్త కూడా ఆమెపై ప్రభావం చూపాడు. మొదట్లో ఆమె ఇంటివద్దనే చదువుకొన్నది. తరువాత గుంటూరు మిషన్ స్కూలులో చదువుకొంది. తరువాత కలకత్తాలో బ్రహ్మ సమాజం బాలికల పాఠశాలలో చదివింది. ఆర్థికంగా బలహీనులైన ఆమె తల్లిదండ్రులు ఎంతో శ్రమించి ఆమె విద్యాభ్యాసానికి అవుసరమైన ఖర్చులు భరించారు. కలకత్తాలో శ్రీమతి శకుంతలాదేవి, హేమచంద్ర సిర్కార్ వంటి విద్యావేత్తలు ఆమె చదువు, జీవితం రూపుదిద్దుకోవడంలో సహాయపడ్డారు. ఆమె క్రమశిక్షణా జీవనం అందరినీ ఆశ్చర్యపరిచేది. పాఠశాల విద్యలతోపాటు బెంగాలీ భాషలో మంచి ప్రావీణ్యం సంపాదించింది. బెంగాలీ నుండి తెలుగులోకి పెక్కు అనువాదాలు చేసింది. స్వాతంత్ర్య పోరాటంలో అరవింద్ ఘోష్ రాసిన ఉత్తరాలను తెలుగులోకి అనువదించింది.
ఐదేళ్ళ చదువు తరువాత ఆ వత్తిడి ఆమెపై ప్రభావం చూపింది. ఏలూరుకు తిరిగి వచ్చింది. ఒక సంవత్సరం తరువాత మద్రాసు విశ్వవిద్యాలయం మెట్రిక్యులేషన్ పరీక్షకు కూర్చొంది. తన చదువుకు కావలిసిన ధనం సంపాదించుకోవడం కోసం 1917లో (తన 17వ యేట) "సీతారామ" అనే పుస్తకాన్ని ప్రచురించింది. అది తరువాత ఉన్నత పాఠశాల చదువులకు పాఠ్యపుస్తకంగా వాడారు. తరువాత ఆమె ఆరోగ్యం దెబ్బతిన్నది. ఒక సంవత్సరం పాటు వైద్యం నిమిత్తం 1919లో మదనపల్లె వెళ్ళింది. 1920లో ఆమె వివాహం మాగంటి బాపినీడుతో జరిగింది. అతను అప్పుడు కలకత్తా సిటీ కాలేజిలో చదువుతున్నాడు. వారి వివాహానికి తెలుగులోనే మంత్రాలు చదివారు. ఉమేష్ చంద్ర విద్యార్థి, ఆదిపూడి సోమనాథరావు వంటి సంస్కర్తలు ఆ వివాహానికి అతిధులుగా ఉన్నారు.
స్వాతంత్ర పోరాటం
వివాహం తరువాత బాపినీడు ఉన్నత చదువులకు అమెరికా వెళ్ళాడు. అతనితోపాటు అన్నపూర్ణ కూడా వెళ్ళాల్సి ఉంది కాని పొసగలేదు. భారతదేశంలో ఉన్న అన్నపూర్ణాదేవి మహాత్మా గాంధీ సందేశంతో ప్రభావితయై భారత స్వాతంత్ర్య పోరాటం క్రీయాశీల కార్యకర్తగా పనిచేసారు. 1921 లో గాంధీజీ ఆంధ్రా పర్యటనలో తన చేతి గాజులు, మెడలో పెద్ద గొలుసు వారికి ఇచ్చి గాంధీజీకి అభిమానపాత్రురాలుగా మారింది. అదే సమయంలో ఆమె డబ్బుకోసం చాలా ఇబ్బందులు పడింది. అయినా గాని 1200 రూపాయల ఖరీదైన చీరలన్నీ (అమెరికా ప్రయాణం కోసం కొనుక్కున్నవి) తగులబెట్టేసింది. ఏలూరులో మోహన్‌దాస్ ఖద్దర్ పరిశ్రమ స్థాపించింది. ఆంధ్ర దేశం అంతటా పర్యటించి స్వదేశీ ఉద్యమానికి ఊపిరిలూదింది.
1923లో బాపినీడు తిరిగివచ్చాడు. బొంబాయిలో అతను స్టీమర్ దిగిన వెంటనే ఆమె తను తెచ్చిన ఖద్దరు బట్టలు అతనికిచ్చి అతని విదేశీ వస్త్రాలను సముద్రంలో పారవేయమంది. అతను మారుమాటాడకుండా అలానే చేశాడు. గాంధీ ఆమె గురించి she had already ‘acquired a gentle but commanding influence over her husband, by her purity and single-minded devotion.’ అని వ్రాశాడు.
అన్నపూర్ణమ్మ అనేక ప్రాంతాలు పర్యటించి సభలలో ప్రసంగించింది. తన కార్యదీక్ష, సత్ప్రవర్తనల ద్వారా అందరి మన్ననలూ పొందింది.
మరణం
1924లో ఆమె ఆరోగ్యం మళ్ళీ క్షీణించసాగింది. భర్తతో కలిసి అనేక ఆరోగ్య కేంద్రాలకు వెళ్ళింది. ఈ సమయంలోనే రామకృష్ణ పరమహంస బోధనలను తెలుగులోకి అనువదించింది. భారతదేశం భవిష్యత్తులో మహిళల పరిస్థితి గురించి "నారి" అనే పుస్తకం వ్రాసింది. అతి పిన్న వయస్సులో 1927 నవంబరు 9న ఆమె మరణించింది.
అన్నపూర్ణమ్మ మరణం తరువాత ఆమె వ్యక్తిత్వం గురించి మహాత్మా గాంధీ ఇలా వ్రాశాడు.
ఈమె మరణానంతరం మాగంటి బాపినీడు 1933లో అన్నపూర్ణాదేవి లేఖలు ఒక పుస్తకంగా ప్రచురించాడు. ఈ పుస్తకానికి పరిచయవాక్యాలు ఉన్నవ లక్ష్మీనారాయణ వ్రాశాడు.
పెన్సిల్
thumb|right|200px|పెన్సిల్ పెన్సిల్ రాయడానికి, చిత్రలేఖనం లో భాగం అయిన స్కెచ్ లు వేయటానికి ఉపయోగించే ఒక సాధనం. ఇది గ్రాఫైట్ మరియు చెక్క నుంచి తయారు చేయబడుతుంది.
పుట్టుక
పెన్సిల్ ని కనిపెట్టింది జోసెఫ్ డిక్సన్. ఆయన ఇంగ్లాండ్‌లో పుట్టాడు. చాలా పేదవాడు. ఇల్లు గడవటానిక ఒకచిన్న దుకాణంలో పనికి చేరాడు. యజమాని చెప్పింది గుర్తుపెట్టుకోవటానికి ఏం చెయ్యాలో తెలియక ఒకరోజు బయటపడి ఉన్న ఓ నల్లరాయితో గోడమీద రాశాడు. అంతే! ఆ రోజు నుంచి ముఖ్యమైన విషయాన్ని గోడమీద ఆ నల్లరాయితో రాసేవాడు. ఆ రాయే గ్రాఫైట్. డిక్సన్‌కు ఒక చిన్న ఆలోచన కలిగింది. ఆ రాయిని పొడిచేసి కాస్త ముద్దగా ఉండటానికి ఆముదంలాంటి పదార్ధాన్ని కలిపి, దాన్ని ఒక గొట్టంలోకి ఎక్కించి బాగా ఎండిన తర్వాత రాశాడు. బాగానే ఉంది. కానీ కాస్త బరువుగా ఉండి రాయడానికి అంతగా వీలుకాలేదు. చేతులు నల్లగా అయ్యేవి. చాలా ప్రయోగాలు చేశాడు. కొన్ని రోజులకు ఒక ఉపాయం తట్టింది.